राहुल गांधी पर ममता बनर्जी का पलटवार, कहा- 'वह अभी बच्चे हैं'  
ममता बनर्जी ने राहुल गांधी पर साधा निशाना 
राहुल के सभी आरोपों को सिरे से किया खारिज 
सीएम ममता ने कहा- वह अभी बच्चे हैं
पश्चिम बंगाल की सीएम ममता बनर्जी (Mamata Banerjee) ने कांग्रेस अध्यक्ष राहुल गांधी पर तंज कसा है. ममता बनर्जी ने बंगाल सरकार के खिलाफ राहुल गांधी द्वारा लगाए गए सभी आरोपों को खारिज कर दिया और कहा कि ‘वह अभी बच्चे हैं'. मुख्यमंत्री ममता बनर्जी ने कहा, ‘उन्होंने (राहुल) वही कहा है जो महसूस किया. मैं इस पर कोई टिप्पणी नहीं करना चाहूंगी. वह अभी बच्चे हैं. मैं इस बारे में क्या कहूंगी?'. न्यूनतम आय के राहुल के वादे के बारे में पूछे जाने पर ममता ने कहा, ‘उन्होंने (कांग्रेस) एक घोषणा की है और हमारे लिए इस पर टिप्पणी करना उचित नहीं होगा'. आपको बता दें कि पिछले दिनों पश्चिम बंगाल के मालदा में एक रैली को संबोधित करते हुए कांग्रेस अध्यक्ष राहुल गांधी (Rahul Gandhi) ने सीएम ममता बनर्जी (Mamata Banerjee) और वाम दलों पर जमकर हमला बोला था.